***VALGFAG 9. TRINN***

Valgfagene skal ha et totalt omfang på 171 timer over tre år, som betyr 57 timer per trinn og gjennomsnittlig 1,5 klokketime i uken. Elevene må regne med at man i noen valgfag holder på lengre en 1,5 timer, for så å avspasere en annen gang.

Målet er at valgfagene skal være praktisk rettet.

Det vil i de fleste valgfagene på 9. og 10. trinn være aldersblandede elevgrupper.

Haumyrheia skole tilbyr følgende muligheter på 9. trinn i skoleåret 2024-2025:

1. **Fysisk aktivitet og helse**
2. **Friluftsliv**
3. **Produksjon av varer og tjenester** (kun 9. trinn)
4. **Innsats for andre**
5. **Produksjon for scene**
6. **Innsats for andre - Barnehage** (gutter oppfordres)

Elevene skal sette opp tilbudene i prioritert rekkefølge. Enkelte kan bli satt opp på annet enn sitt første ønske dersom en gruppe blir for liten til å kunne opprettes eller at for mange elever velger samme gruppe. Når elevene har fått tildelt et valgfag, foreligger det ingen klagerett. Bytte vurderes bare når særlige hensyn tilsier det.

Eleven kan ikke klage på hvilket valgfag han eller hun tildeles.

**Vurdering**

Det er fastsatt i læreplanen at elevene skal ha en standpunktkarakter i valgfag på 10. trinn eller på det trinnet faget avsluttes. Valgfagene avsluttes hvert skoleår og elevene velger på nytt igjen neste skoleår. Elevene kan da søke om å få samme valgfag (hvis det er et tilbud) eller søke om et nytt. Det betyr at elevene kan ha hatt samme valgfag i tre år eller hatt tre ulike valgfag. Har man samme valgfag alle tre årene, så er det kun karakteren fra 10. trinn som blir gjeldene. Har man ulike valgfag alle tre årene, så føres alle på vitnemålet, men det blir beregnet et gjennomsnitt som teller ved inntak til videregående opplæring. Ved samme valgfag to av årene, er det kun det siste året som er kommer på vitnemålet.

Ved spørsmål om vurdering, ta kontakt.

**Her er en nærmere orientering om de fagene som tilbys på Haumyrheia skole for 9. trinn 2024-2025:**

**Fysisk aktivitet og helse:**

Faget har to hovedområder, «fysisk aktivitet» og «kosthold og helse».
Det vil bli en variert meny med aktiviteter med både lagidretter og individuelle idretter, og vi kommer til å prøve ut aktiviteter som dere kanskje ikke har vært borte i tidligere. Lek og teambuilding er en viktig del av faget, så det blir en del aktiviteter som har med dette å gjøre. Vi skal bli flinke til å vise innsats, fair play, gode holdninger og lagånd.
Vi skal også lære å lage enkle og sunne matretter, og lære om kosthold og ernæring. I tillegg skal vi bruke litt tid på skadeforebygging og behandling av vanlige idrettsskader.
I dette faget må du forvente å være ute i både godt og dårlig vær, og være villig til å samarbeide med alle, uansett aktivitet. Vi kommer til å bruke hallen på Sukkevann en del og det er derfor nødvendig å ha en sykkel tilgjengelig.

**Friluftsliv**

Friluftsliv er for deg som liker å være ute, uansett klær, og som tar på deg smilet selv om regnet pøser ned! Vi forsøker å være ute i nærmiljøet, lære om naturen og miljøet rundt oss, og legger vekt på ha det fint sammen på valgfaget. Vi legger opp til alt fra å lære å tenne opp bål, bade, fiske, gå på ski og topptur til å bli kjent i nærmiljøet. Tidsmessig har vi fast tid, og du må regne med å legge vekk en trening eller aktivitet en gang eller to, dersom vi er lenger av gårde. Du orker å bære en sekk, og du «må» ha sykkel og kunne sykle på dette valgfaget, siden vi beveger oss mye bort fra skolen. Vi prøver også å få til en overnattingstur i løpet av skoleåret.

**Produksjon av varer og tjenester (kun 9. trinn):**

Dette faget går ut på å gjøre seg kjent på et kjøkken og med diverse redskaper og hjelpemidler. Du vil lære deg teknikker for produksjon av enkle matretter, hovedsakelig gjærbakst. Etter hvert vil vi muligens lage mat til en barnehage og lage produkter som vi skal reklamere for og selge i kantina. Du vil få se hvordan man fører et enkelt regnskap. Det er viktig at du som har dette valgfaget må kunne ta i alle typer kjøtt og kjøttprodukter. Du må også kunne lage vanlig gjærbakst selv om du har cøliaki. (vi lager glutenfritt innimellom)

Dette valgfaget passer for deg som ønsker et praktisk rettet valgfag, som liker å lage mat og som kan jobbe selvstendig og i team. Fokuset skal være at vi lager bra produkter som er salgbare. **Det er viktig at du er fleksibel og har mulighet til å være litt lengre på skolen ved behov.** Dette avspaserer vi senere. 7-9 uker i året jobber du i kantina  i midttimen 2 ganger i uken. Disse ukene har du fri når de andre har valgfag.

**Innsats for andre:**

Har du lyst til å gjøre en innsats for andre? Er du utadvendt og liker å ha ansvar? Har du lyst til å gjøre en jobb som gir mening? I løpet av dette året får du mulighet til å bruke dine ressurser og kunnskaper til å planlegge, gjennomføre og avslutte tiltak som imøtekommer behovene det er på Søm/Randesund i det aktuelle tidsrommet. Du skal være noe på skolen, men mest ute som frivillig i arbeid med eldre eller med barn.  Du får erfaring med å skape noe som får verdi for deg selv og for andre.

**Produksjon for scene**

Valgfaget «produksjon for scene» er et praktisk-estetisk fag hvor du får muligheten til å utforske dine kreative evner fra en idé til praktisk gjennomføring og formidling.

Fagets hovedfokus er *skape* og *formidle*:

1. Gjennom året skal vi jobbe mot en eller flere produksjoner som alle er med på å planlegge i fellesskap. Dette er fagets *skape*.
2. Vi skal jobbe med *formidling* gjennom ulike kunstuttrykk. Dette kan for eksempel være gjennom *teater*, *musikk*, *dans* og *film*.

**Innsats for andre - Barnehage**

Kan du tenke deg å jobbe i barnehage? Veslefrikk, Solkollen, Askeladden og Søm barnehage ønsker å rekruttere elever fra Haumyrheia skole, til å ha arbeidspraksis i barnehagen. En god barnehage er en likestilt barnehage, der vi gir gutter og jenter like muligheter. For å få til en likestilt barnehage, oppfordrer vi spesielt gutter om å søke jobb hos oss. Ønsker du å jobbe med små barn i alderen 1 – 5 år? Ønsker du en jobb med varierte arbeidsoppgaver der du kan leke, lese, spille spill, gi omsorg og hjelpe med praktiske oppgaver? Er du aktiv og kan fremstå som et godt forbilde? Da er dette noe for deg! Dagene som det jobbes er onsdager (noen på tirsdager). Arbeidstiden vil være ca. 13.25-16.25. Det betyr at dere avspaserer ca. hver andre uke. Det ønskes derfor at det legetime og tannlegetime blir lagt på andre dager en når du skal i barnehage. Det er fordel å ha sykkel slik at du rekker fram til barnehagen i tide, det vil si før 13.25.

**Husk å fylle ut eget søknadsskjema.**

|  |
| --- |
| **Forventninger og oppgaver til deg som ønsker å jobbe i barnehage:** |
| Lage og følge en plan på når du skal være i barnehagen (hvilke dager og tidspunkter)Arbeidstiden er fra 13.25 – 16.25 annenhver onsdag (noen på tirsdager).  |
| På et halvt år har du ca. 10 ganger du skal møte opp på jobb i bhg. Det er derfor viktig at du møter på jobb. Ved for stort fravær vil det bli sendt varsel om fare for å ikke få vurdering. |
| Når kommer til barnehagen har du ansvar for å skrive seg inn når du kommer inn i barnehagen, |
| Komme på tiden, være positiv, gi beskjed til …. om du ikke kan komme, (syk, tentamen osv) eller kommer for sent. |
| Du må tørre å snakke med barna og ta initiativ selv. |
| Tar initiativ til lek sammen med ett barn eller flere barn. |
| Tar initiativ til aktiviteter som flere barn kan være med på. |
| Tar initiativ til å hjelpe til med måltid, rydding og praktiske oppgaver |
| Trøste og hjelpe barn når det er nødvendig. |
| Passe på at alle barna har noen å leke med og har det bra. |
| Gå til din kontaktperson i barnehagen og spør om det er noe du kan gjøre om du er i tvil. |
| Kunne sette grenser for seg selv og barna. (farlig lek, språkbruk, for mye på bare ett barn osv..)Du kan ikke bruke din egen mobiltelefon eller lignende i arbeidstiden. Mobil skal ikke være med inn på avdelingen. Dere har taushetsplikt og kan ikke snakke om barna i barnehagen til andre. |
| Lage en Power Point om hva du har gjort, hva du likte og hva som er fint med å jobbe i barnehagen. |

**HAUMYRHEIA SKOLE**

**VALGFAG 9. TRINN 2024-2025.**

Navn: ­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Klasse: \_\_\_\_\_\_

 (STORE BOKSTAVER)

|  |
| --- |
| **Sett kryss** |

Jeg søker jobb i barnehage, og dette ønsket går foran de andre ønskene.

**NB! Søknadsskjema må også fylles ut og leveres samtidig!**

|  |  |
| --- | --- |
| FAG | ØNSKE |
| **Fysisk aktivitet og helse** |  |
| **Friluftsliv****Jeg kan sykle til et turmål litt unna skolen** |  |
| Ja | Nei |
| **Produksjon av varer og tjenester** **(kun 9. trinn)** |  |
| **Innsats for andre** |  |
| **Produksjon for scene** |  |

Sett opp tilbudene i prioritert rekkefølge (1, 2, 3, 4 og 5.)

NB! Alle tilbud gis under forutsetning at gruppene blir store nok, og at skolen har kvalifiserte lærere.

Ved for liten interesse, så er det mulig at tilbudet strykes.

Ved oversøking, vil noen elever få et annet ønske enn sitt første ønske.

Leveres ikke skjemaet, blir du plassert der det er ledig.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

#  Underskrift elev Underskrift foresatte

Skjemaet leveres til kontaktlærer senest torsdag 23. mai.